Pantone se kleure vir 2016 | rooi rose Pantone se kleure vir 2016 | rooi rose
Ons is bly om aan te kondig dat Pantone 15-3919 Serenity en Pantone 13-1520 Rose Quartz die Nuwejaar afskop met hul bekroning as die Pantone kleure vir 2016!
Dis die eerste keer dat Pantone besluit om twee kleure die kollig te deel en hoewel beide Serenity ('n vaal blou) en Rose Quartz ('n dowwe pienk) in sterk kontras met 2015 se kleur van die jaar, Marsala ('n diep rooi) staan, is dit 'n verfrissende verandering.
Dié kombinasie is spesifiek gekies met die menslike psige in gedagte en poog om die ontwikkelende gier van "geslagsamesmelting" te reflekteer. Boonop verander dit ook hoe ons tradisionele kleurkombinasies benader.
"Met die geheel wat groter as sy individuele parte is, demonstreer die samevoeging van Serenity en Rose Quarts dat 'n inherente balans tussen 'n warmer rooskleur en 'n kouer blou 'n kalmerende gevoel van orde en vrede skep," sê Leatrice Eiseman, uitvoerende direkteur van die Pantone Kleur Instituut, oor vanjaar se kleurkombinasie.
Dit is dus nie net sag op die oog nie, maar nooi jou ook om harmonie en rustigheid te vind. Ons kan nie aan 'n beter manier dink om 2016 te betree nie!